El 18 de juliol de 2014 "The Last Ship" va ser renovada per una segona temporada de 13 episodis. La segona temporada es va estrenar el 21 de juny de 2015. L'11 d'agost d'aquell any la sèrie va ser renovada per una tercera temporada, també de 13 episodis, que s'havia d'estrenar el 12 de juny de 2016. Finalment, però, l'estrena de la tercera temporada es va posposar com a conseqüència de la massacre de la discoteca Pulse d'Orlando, ja que el primer episodi incloïa un tiroteig en una discoteca. El 31 de juliol de 2016 es va anunciar que "The Last Ship" havia esat renovada per una quarta temporada, de 10 episodis, que s'emetrà a mitjans del 2017. El 8 de setembre de 2016 TNT va renovar la sèrie per una cinquena temporada, també de 10 episodis, que es rodarà seguidament a la filmació de la quarta temporada, i que s'emetrà a mitjans del 2018.